# มิสเตอร์แสบ ร้ายเกินพิกัด 4
มิสเตอร์แสบ ร้ายเกินพิกัด 4  เป็นภาพยนตร์แอนิเมชันอเมริกันแนวตลก ฉายใน ค.ศ. 2024 สร้างโดย อิลลูมิเนชัน และจัดจำหน่ายโดย ยูนิเวอร์แซลพิกเจอร์ส เป็นภาพยนตร์ภาคต่อของ มิสเตอร์แสบ ร้ายเกินพิกัด 3 (2017), ภาพยนตร์เรื่องที่สี่ในภาพยนตร์ชุดหลักและภาพยนตร์เรื่องที่หกของแฟรนไชส์ มิสเตอร์แสบ ร้ายเกินพิกัด ภาพยนตร์กำกับโดย คริส เรโนด์และแพทริก เดเลจ เป็นผู้กำกับร่วม (เป็นการกำกับภาพยนตร์ครั้งแรกของเขา) อำนวยการสร้างโดย คริส เมเลแดนดรีและเบร็ตต์ ฮอฟฟ์แมน จากบทภาพยนตร์โดย ไมค์ ไวต์และเคน ดอริโอ ให้เสียงโดย สตีฟ คาร์เรล, คริสเตน วิก, ปิแอร์ คอฟฟิน, โจอี คิง, เมอรานดา คอสโกรฟ, สตีเฟน โคลเบิร์ต, โซเฟีย เวอร์การา, สตีฟ คูแกน, คริส เรโนด์, เมดิสัน โปลัน, ดานา ไกเออร์, โคลอี ไฟน์แมนและวิล เฟอร์เรล

การพัฒนาภาพยนตร์เรื่องที่สี่ของ มิสเตอร์แสบ ร้ายเกินพิกัด เริ่มต้นในเดือนกันยายน ค.ศ. 2017 ประกาศอย่างเป็นทางการในเดือนกุมภาพันธ์ ค.ศ. 2022 โดยมี เรโนด์, เดเลจและไวต์ เป็นผู้กำกับ, ผู้กำกับร่วมและผู้เขียนบทภาพยนตร์ ตามลำดับ งานสร้างเริ่มต้นในเดือนมิถุนายน ค.ศ. 2022 ผู้ให้เสียงหลักส่วนใหญ่ประกาศในเดือนมกราคม ค.ศ. 2024 ฮอฟฟ์แมนและดอริโอ ได้รับการเปิดเผยว่าเป็นผู้อำนวยการสร้างร่วมและผู้เขียนบทภายนตร์ร่วม ตามลำดับ เฮตอร์ เปเรราและฟาร์เรลล์ วิลเลียมส์ กลับมาแต่งดนตรีประกอบและแต่งเพลงและธีมต้นฉบับจากภาพยนตร์เรื่องที่แล้ว ตามลำดับ

มิสเตอร์แสบ ร้ายเกินพิกัด 4 ฉายรอบปฐมทัศน์ที่แจ๊สแอตลินคอล์นเซ็นเตอร์ ในเมืองนิวยอร์กเมื่อวันที่ 9 มิถุยายน ค.ศ. 2024 ฉายในสหรัฐวันที่ 3 กรกฎาคมและฉายในไทยวันที่ 4 กรกฎาคม ภาพยนตร์ได้รับคำวิจารณ์ที่แตกต่างกันและทำเงินทั่วโลก 929.5 ล้านดอลลาร์สหรัฐ ทำให้เป็นภาพยนตร์ที่ทำเงินสูงสุดอันดับที่สามใน ค.ศ. 2024

 เรื่องย่อ 
หลังจากการหลบหนีจากการคุมขัง มักซีม เลอ มัล และแฟนสาวของเขา วาเลนตินา พยายามแก้แค้น กรูและครอบครัวของเขา รวมถึง กรูจูเนียร์ ลูกชายตัวน้อยของเขา โดยให้พวกเขาย้ายที่อยู่ใหม่เพื่อปกป้องพวกเขา และได้พบกับเพื่อนบ้านใหม่ของพวกเขา ครอบครัวเพรสคอตต์และป๊อปปี ลูกสาวของพวกเขา กรูและมินเนียนของเขาเป็นพันธมิตรกับป๊อปปี ในทางที่จะหลีกเลี่ยงได้

 ผู้ให้เสียง 
 สตีฟ คาเรลล์ เป็น กรู/เชต คันนิงแฮม, อดีตจอมวายร้ายกลายเป็นสายลับขององค์กรต่อต้านวายร้าย, พ่อบุญธรรมของมาร์โก, อีดิทและแอ็กแนส, พ่อผู้ให้กำเนิดของกรูจูเนียร์และสามีของลูซี
 คริสเตน วิก เป็น ลูซี ไวลด์/บลานช์ คันนิงแฮม, สายลับขององค์กรต่อต้านวายร้ายภรรยาของกรูและแม่บุญธรรมของมาร์โก, อีดิทและแอ็กแนสและมารดาผู้ให้กำเนิดของกรูจูเนียร์
 วิล เฟอร์เรล เป็น แม็กซิม เลอ มัล, จอมวายร้ายที่มีสำเนียงฝรั่งเศสที่ต้องการแก้แค้นกรูและครอบครัวของเขา
 โจอี คิง เป็น ป๊อบปี เพรสคอตต์, จอมวายร้ายผู้มีความมุ่งมั่นและชื่นชมกรูมาเป็นเวลานาน
 โซเฟีย เวอร์การา เป็น วาเลนตินา, แฟนสาวของแม็กซิม
 สเตฟาน คอลเบิร์ต เป็น เพอร์รี เพรสคอตต์, พ่อของป๊อบปี, สามีของแพตซีและเพื่อนบ้านใหม่ของกรู
 โคอี ไฟน์แมน เป็น แพตซี เพรสคอตต์, แม่ของป๊อบปี, ภรรยาของเพอร์รีและเพื่อนบ้านใหม่ของกรู
 เมอรานดา คอสโกรฟ เป็น มาร์โก/บรี คันนิงแฮม, บุตรสาวคนโตในบรรดาลูกสาวบุญธรรมทั้ง 3 คนของกรูและลูซี
 สตีฟ คูแกน เป็น ซิลาส แรมส์บอตทอม, ผู้อำนวยการขององค์กรต่อต้านวายร้ายที่เกษียณก่อนหน้านี้
 ปิแอร์ คอฟฟิน เป็น มินเนียน, ลูกสมุนสีเหลืองของกรูซึ่งต่อมาได้งานในองค์กรต่อต้านวายร้ายนตำแหน่งสายลับ
 ดาน่า เกเยอร์ เป็น อีดิท/แบลร์ คันนิงแฮม, บุตรสาวคนกลางในบรรดาลูกสาวบุญธรรมทั้ง 3 คนของกรูและลูซี
 เมดิสัน โปลัน เป็น แอ็กแนส/บริตนีย์ คันนิงแฮม, บุตรสาวคนเล็กในบรรดาลูกสาวบุญธรรมทั้ง 3 คนของกรูและลูซี, โปลันแทนที่ เนฟ ชาร์เรล จากภาพยนตร์เรื่องที่สาม

นอกจากนี้ ผู้กำกับ คริส เรโนลต์ ให้เสียงในบทบาทที่ยังไม่เปิดเผย

 งานสร้าง 
การพัฒนา มิสเตอร์แสบ ร้ายเกินพิกัด 4 เริ่มต้นในเดือนกันยายน ค.ศ. 2017 โดย ซินโก พอลและเคน ดอริโอ เป็นผู้เขียนบทร่างแรก ภาพยนตร์ประกาศอย่างเป็นทางการในเดือนกุมภาพันธ์ ค.ศ. 2022 โดยมี คริส เรโนด์, แพทริก เดเลจและไมค์ ไวต์ เป็นผู้กำกับ, ผู้กำกับร่วมและผู้เขียนบทภาพยนตร์ ตามลำดับ และประกาศวันฉายเป็นวันที่ 3 กรกฎาคม ค.ศ. 2024 งานสร้างเริ่มต้นในเดือนมิถุนายน ค.ศ. 2022 โดยมี สตีฟ คาเรลล์ เริ่มบันทึกเสียงของเขา "สองสามรอบ"

มีการประกาศในเดือนมกราคม ค.ศ. 2024 ว่า คาเรลล์, คริสเตน วิก, เมอรานดา คอสโกรฟ, ดานา ไกเออร์, ปิแอร์ คอฟฟินและสตีฟ คูแกน จะกลับมารับบทเดิมของพวกเขาเป็น กรู, ลูซี ไวด์, มาร์โก, อีดีท, มินเนียนและซิลาส แรมส์บอตทอม ขณะที่ วิล เฟอร์เรล, โจอี คิง, โซเฟีย เวอร์การา, สเตฟาน คอลเบิร์ต, โคอี ไฟน์แมนและเมดิสัน โปลัน (แทนที่ เนฟ ชาร์เรล) จะเข้าร่วมเป็นผู้ให้เสียง แม็กซิม เลอ มัล, ป๊อบปี เพรสคอตต์, วาเลนตินา, เพอร์รี เพรสคอตต์, แพตซี เพรสคอตต์และแอ็กแนส มีการประกาศในเดือนเดียวกันว่า เบร็ตต์ ฮอฟฟ์แมน ผู้อำนวยการสร้างบริหารของ เดอะ ซูเปอร์มาริโอบราเธอร์ส มูฟวี่ (2023) และดอริโอ จะเป็นผู้อำนวยการสร้างร่วมและผู้เขียนบทร่วม ตามลำดับ